**Z Á P I S N I C A  č. 4**

z 4. riadneho zasadnutia Obecného zastupiteľstva obce Perín – Chym, konaného dňa 08. 03. 2023

**Prítomní:** Ing. Roland Vinter – starosta

**Poslanci:** Ľudmila Révésová, Alžbeta Lichvárová, Ing. Gabriel Vinter, Miroslav Lochman, Ing. Miroslav Podžban, Ing. Dávid Krózser, Beáta Karaffová, Vojtech Kerekes, Karol Kočiš

**Za overovateľov zápisnice:**  Ing. Dávid Krózser, Alžbeta Lichvárová

**Zapísala:** Ing. Erika Cuperová

Program:

1. Otvorenie *(určenie zapisovateľa, overovateľov zápisnice; voľba návrhovej komisie)*
2. Schválenie programu zasadnutia OZ
3. Rekonštrukcia obecnej budovy v obci Chym - schválenie projektu „Zvýšenie energetickej účinnosti budovy obecného úradu v obci Perín – Chym“
4. Rôzne (žiadosti občanov, interpelácie poslancov)
5. Záver

**K bodu č. 1:**

**Otvorenie**

Starosta obce Ing. Roland Vinter otvoril zasadnutie obecného zastupiteľstva, privítal poslancov, za overovateľov zápisnice navrhol Alžbetu Lichvárovú a Ing. Dávida Krózsera,  za zapisovateľku zápisnice Ing. Cuperovú Eriku, ktorí boli poslancami schválení. Zastupiteľstva sa zúčastnilo 9 poslancov, takže rokovanie OZ bolo uznášaniaschopné.

**K bodu č. 2:**

**Schválenie programu zasadnutia OZ**

Starosta oboznámil prítomných s programom zasadnutia, ktorý poslanci schválili prijatím **uznesenia č. 51.**

**K bodu č. 3:**

**Rekonštrukcia obecnej budovy v obci Chym - schválenie projektu „Zvýšenie energetickej účinnosti budovy obecného úradu v obci Perín – Chym“**

Na predchádzajúcom zastupiteľstve informoval starosta obce poslancov OZ o možnosti zapojenia sa do výzvy z Plánu obnovy, z ktorej by obec mohla zrealizovať zateplenie obecnej budovy v Chyme. Spoluúčasť obce v rámci tohto projektu by bola 0 %.

Poslancov oboznámil, že od predchádzajúceho zastupiteľstva prebehlo verejné obstarávanie na zhotoviteľa projektovej dokumentácie. Úspešným uchádzačom sa stala spoločnosť Passive House s.r.o. Poslancov oboznámil s podmienkami návrhu zmluvy o dielo na vypracovanie projektovej dokumentácie s touto firmou. Z podmienok tejto zmluvy vyplýva, že Zhotoviteľovi vznikne právo fakturovať 30% zo zazmluvnenej sumy po odovzdaní projektovej dokumentácie v zmysle zmluvy ( čo tvorí 8 640 €) a ďalších 70% po podpise Zmluvy o poskytnutí NFP.

Ďalej informoval poslancov o tom, že obec môže požiadať aj o preplatenie nákladov za vyhotovenie projektovej dokumentácie.

Poslanci OZ súhlasili s vypracovaním projektovej dokumentácie „Zvýšenie energetickej účinnosti budovy obecného úradu v obci Perín – Chym“ podľa zmluvy o dielo na vypracovanie projektovej dokumentácie medzi obcou Perín – Chym a spoločnosťou Passive House s.r.o. a zároveň schválili prevod peňazí z rezervného fondu na bežný účet obce vo výške 8 640,- eur prijatím **uznesenia č. 52.**

**K bodu č. 4**

**Rôzne**

V tomto bode neboli prednesené žiadne žiadosti ani interpelácie poslancov.

**K bodu č. 5**

**Záver**

Na záver sa starosta poďakoval všetkým prítomným za účasť a ukončil zasadnutie OZ.

............................................. .................................................... ..............................................

 Alžbeta Lichvárová Ing. Dávid Krózser Ing. Roland Vinter

 overovateľ overovateľ starosta obce

**PRIJATÉ UZNESENIA**

**z  4 . riadneho zasadnutia Obecného zastupiteľstva obce Perín – Chym,**

**konaného dňa 08. 03. 2023**

**UZNESENIE č. 51**

Obecné zastupiteľstvo Obce Perín-Chym **s c h v a ľ u j e** program **4. riadneho** zasadnutia OZ v Períne - Chyme.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce

**UZNESENIE č. 52**

Obecné zastupiteľstvo Obce Perín-Chym:

1. súhlasí s vypracovaním projektovej dokumentácie „Zvýšenie energetickej účinnosti budovy obecného úradu v obci Perín – Chym“ podľa zmluvy o dielo na vypracovanie projektovej dokumentácie medzi obcou Perín – Chym a spoločnosťou Passive House s.r.o.
2. schvaľuje prevod peňazí z rezervného fondu na bežný účet obce vo výške 8 640,- eur.

Hlasovanie : za: 9 , proti : 0 , zdržali sa: 0

 Ing. Roland Vinter

 Starosta obce